**Verejné prístavy a.s.**

vyhlasujú

**V Ý Z V U**

na predloženie ponuky vprieskume trhu (ďalej iba „súťaž*“)* realizovaného podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v súlade s internými predpismi vyhlasovateľa.

Predmet súťaže: **Poskytovanie podporných činností vo verejnom obstarávaní na obdobie 24 mesiacov.**

Schválil:

Ing. Zoltán Ács Ing. Katarína Šubertová

predseda predstavenstva člen predstavenstva

Verejné prístavy, a. s. Verejné prístavy, a. s.

**Bratislava, 29.01.2021**

OBSAH

[A.1 POKYNY PRE ZÁUJEMCOV 3](#_Toc6219227)

[Všeobecné informácie 3](#_Toc6219228)

[Príprava ponuky 5](#_Toc6219229)

[Predkladanie ponúk 7](#_Toc6219230)

[Otváranie a vyhodnotenie ponúk 8](#_Toc6219231)

[Prijatie ponuky a uzavretie zmluvy 9](#_Toc6219232)

[PRÍLOHA Č. 1 11](#_Toc6219233)

[VŠEOBECNÉ INFORMÁCIE O UCHÁDZAČOVI 11](#_Toc6219234)

[PRÍLOHA Č. 2 12](#_Toc6219235)

[ČESTNÉ VYHLÁSENIE O VYTVORENÍ SKUPINY DODÁVATEĽOV 12](#_Toc6219236)

[PRÍLOHA Č. 3 13](#_Toc6219237)

[PLNÁ MOC PRE JEDNÉHO Z ČLENOV SKUPINY, KONAJÚCU ZA SKUPINU DODÁVATEĽOV 13](#_Toc6219238)

[PRÍLOHA Č. 4 14](#_Toc6219239)

[ZOZNAM DÔVERNÝCH INFORMÁCIÍ 14](#_Toc6219240)

[PRÍLOHA Č. 5 15](#_Toc6219241)

[VYHLÁSENIE UCHÁDZAČA O SUBDODÁVKACH 15](#_Toc6219242)

[PRÍLOHA Č. 6 16](#_Toc6219243)

[ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI 16](#_Toc6219244)

[PRÍLOHA Č. 7 17](#_Toc6219245)

[NÁVRH NA PLNENIE KRITÉRIÍ 17](#_Toc6219246)

[PRÍLOHA Č. 8 18](#_Toc6219247)

[OBCHODNÉ PODMIENKY POSKYTNUTIA PREDMETU ZÁKAZKY 18](#_Toc6219248)

# A.1 POKYNY PRE ZÁUJEMCOV

##

## Všeobecné informácie

### **Identifikácia vyhlasovateľa výzvy**

**Názov: Verejné prístavy, a. s.**

**IČO:** 36 856 541

**Sídlo**

**Obec (mesto):** Bratislava

**PSČ:** 821 09

**Ulica:** Prístavná 10

**Internetová adresa:** [www.portslovakia.com](http://www.portslovakia.com)

Kontaktná osoba: Manažér obstarávania

tel. č.: 02/20 62 07 52

e-mail: obstaravanie@vpas.sk

### **Predmet súťaže**

### Názov súťaže:  **Poskytovanie podporných činností vo verejnom obstarávaní na obdobie 24**

### **mesiacov.**

### **Stručný opis predmetu zákazky**

Predmetom zákazky je zabezpečenie podporných činností vo verejnom obstarávaní: (i) poskytovanie poradenstva vo verejnom obstarávaní, (ii) príprava a riadenie postupov verejného obstarávania v mene a na účet obstarávateľa.

### **CPV kód**

### Hlavný kód:

### 79418000-7 Poradenské služby pre obstarávanie

### **Špecifikácia predmetu zákazky**

### **Zdôvodnenie zákazky**

Spoločnosť Verejné prístavy, a. s. (ďalej len „obstarávateľ“) je definovaná ako obstarávateľ podľa § 9 ods. 1 písm. a) a b) zákona o verejnom obstarávaní, z čoho vyplýva povinnosť realizovať nadlimitné zákazky pre obstarávateľa v zmysle tohto zákona, pričom do výšky nadlimitnej zákazky pre obstarávateľa postupy upravuje interná smernica pre obstarávanie. V prípade zákaziek čo i len z časti financovaných z európskych zdrojov musí obstarávateľ postupovať ako verejný obstarávateľ podľa § 7 ods. 1 písm. a) zákona o verejnom obstarávaní v nadväznosti na § 8 ods. 3 zákona o verejnom obstarávaní.

### **Podrobný opis predmetu zákazky**

Pod poskytovanými podpornými činnosťami vo verejnom obstarávaní sa rozumejú najmä tieto služby:

1. poskytovanie poradenstva a odborného dozoru vo verejnom obstarávaní, príprava a riadenie postupov verejného obstarávania v mene a na účet obstarávateľa,
2. všeobecná konzultačná a poradenská činnosti pri obstarávaní tovarov, služieb a stavebných prác podľa požiadaviek verejného obstarávateľa,
3. stanovenie vhodného postupu pri verejnom obstarávaní, príprava a predkladanie stanovísk zdôvodňujúcich výber postupu verejného obstarávania v konkrétnych prípadoch,
4. uskutočňovanie administratívnych úkonov súvisiacich s verejným obstarávaním, najmä avšak nie výlučne vypracovanie príslušných oznámení, t. j. predbežných oznámení, oznámení o vyhlásení verejného obstarávania, oznámení o výsledku verejného obstarávania a ich odosielanie do príslušných vestníkov podľa typu zákazky, prípadne výziev na predkladanie ponúk a informácií o uzavretí zmluvy, vypracovanie súťažných podkladov na vypracovanie ponúk, vypracovanie kritérií na vyhodnotenie ponúk v súlade so zadaním objednávateľa,
5. poskytovanie vysvetlenia podmienok účasti vo verejnom obstarávaní alebo súťažných podkladov uchádzačom, kontrola splnenia podmienok účasti uchádzačmi alebo záujemcami o účasť vo verejných obstarávaniach,
6. plnenie si povinností člena komisie na vyhodnotenie ponúk v súlade s menovacím dekrétom,
7. v prípade potreby zabezpečenie činností pri uplatnení revíznych postupov,
8. komunikácia s tretími osobami na základe požiadaviek objednávateľa, a to najmä s Úradom pre verejné obstarávanie,
9. odovzdanie kompletnej dokumentácie za realizovanú zákazku objednávateľovi,
10. vypracovanie správ a informácií a vypĺňanie súvisiacich štandardných formulárov podľa zadania objednávateľa,
11. poskytovanie ďalších služieb súvisiacich so zákonom o verejnom obstarávaní.
12. v prípade potreby kompletná realizácia nadlimitnej zákazky a to od stanovenia predpokladanej hodnoty zákazky po oznámenie výsledku verejného obstarávania a odovzdania kompletnej dokumentácie z verejného obstarávania.
13. v prípade potreby kompletná realizácia podlimitnej zákazky a to od stanovenia predpokladanej hodnoty zákazky po oznámenie výsledku verejného obstarávania a odovzdania kompletnej dokumentácie z verejného obstarávania.

### **Osobitné požiadavky**

* Poskytovateľ je povinný poskytovať podporné činnosti vo verejnom obstarávaní, ktoré sú predmetom zmluvy, podľa požiadaviek a v lehotách zadefinovaných obstarávateľom ústne alebo písomne (v elektronickej alebo listinnej podobe).
* Poskytovateľ je povinný poskytovať podporné činnosti vo verejnom obstarávaní odborne a v súlade so smernicou obstarávania, v súlade so zákonom o verejnom obstarávaní a ďalšími právnymi predpismi platnými v Slovenskej republike a na základe pokynov obstarávateľa.
* Poskytovateľ je povinný pri realizácii zákaziek financovaných zo zdrojov Európskej únie postupovať podľa aktuálne platnej príručky pre prijímateľa nenávratného finančného príspevku vzhľadom ku konkrétnemu programu.
* Ak by pokyny obstarávateľa boli v rozpore so zákonom o verejnom obstarávaní alebo ďalšími právnymi predpismi platnými v Slovenskej republike, poskytovateľ je povinný na túto skutočnosť obstarávateľa vopred písomne upozorniť a vyžiadať si pokyn na ďalší postup vo veci.
* Poskytovateľ je povinný zachovávať mlčanlivosť o informáciách poskytnutých obstarávateľom v súvislosti s poskytovaním podporných činností vo verejnom obstarávaní, a to aj po ukončení zmluvy.
* Poskytovateľ zodpovedá za odbornosť poskytovaných podporných činností vo verejnom obstarávaní a za ich súlad so smernicou obstarávania, so zákonom o verejnom obstarávaní a inými právnymi predpismi platnými v Slovenskej republike, ako aj za škodu, ktorá vznikne obstarávateľovi v súvislosti s porušením povinnosti poskytovateľa poskytnúť podporné činnosti vo verejnom obstarávaní odborne.
* Obstarávateľ je oprávnený kedykoľvek aktualizovať svoje požiadavky a dávať poskytovateľovi pokyny pri poskytovaní podporných činností vo verejnom obstarávaní.
* Poskytovateľ si je vedomý, že informácie, ktoré mu budú pri vykonávaní podporných činností poskytnuté, sú dôverného charakteru a bez písomného súhlasu obstarávateľa nemôžu byť poskytnuté tretím osobám.

### **Miesto poskytnutia služby**

Verejné prístavy, a.s., Prístavná 10, 821 09 Bratislava.

### **Termín poskytnutia služby**

Podporné činnosti požadujeme vykonávať počas obdobia 24 mesiacov od účinnosti zmluvy.

### **Predpokladaná hodnota zákazky**

### Predpokladaná hodnota zákazky za hodinu poskytnutia služby je **61 € bez DPH**.

### Celková predpokladaná hodnota zákazky za obdobie 24 mesiacov pri predpokladanom rozsahu prác v rozsahu 1111 hodín je 67.771 € bez DPH.

### **Zdroj finančných prostriedkov**

Vlastné zdroje

###

### **Vysvetľovanie a doplnenie podkladov**

### Dorozumievanie medzi vyhlasovateľom výzvy a uchádzačmi sa uskutočňuje formou, ktorá zabezpečí trvalé zachytenie ich obsahu právneho úkonu (osobné doručovanie, poštová zásielka alebo elektronicky–e-mail).

### V prípade potreby objasniť informácie uvedené v podkladoch alebo v inej sprievodnej dokumentácii, môže ktorýkoľvek zo záujemcov  požiadať o ich vysvetlenie, priamo u kontaktnej osoby:

Kontaktná osoba: Manažér obstarávania

Kontaktná adresa: Verejné prístavy, a. s., Prístavná 10, PSČ: 821 09, Bratislava

tel. č.: +421 2/20 62 07 52

e-mail: obstaravanie@vpas.sk

### Za včas doručenú požiadavku záujemcu o vysvetlenie sa považuje požiadavka doručená vyhlasovateľovi výzvy (kontaktnej osobe) v písomnej forme alebo prostredníctvom e-mailu najneskôr do **23.04.2019 12:00.**

## Príprava ponuky

### **Vyhotovenie ponuky**

### Ponuka musí byť vyhotovená **v písomnej forme**, ktorá zabezpečí trvalé zachytenie jej obsahu, a to písacím strojom alebo tlačiarenským výstupným zariadením výpočtovej techniky, perom s nezmazateľným atramentom a pod.

### Doklady a dokumenty tvoriace obsah ponuky, požadované vo výzve musia byť v ponuke predložené ako originály alebo úradne osvedčené kópie týchto dokladov alebo dokumentov, pokiaľ nie je určené inak.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Vyhlasovateľ výzvy nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### Ponuky doručené na adresu vyhlasovateľa výzvy uvedenú v bode 1. tejto časti Výzvy a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie vyhlásenej výzvy.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platcom dane z pridanej hodnoty (ďalej len „DPH“), navrhované zmluvné ceny uvedie:

* navrhovaná zmluvná cena bez DPH,
* výška DPH,
* navrhovaná zmluvná cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 7 - Návrh na plnenie kritérií uviesť cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Hodinová sadzba za poskytnutie predmetu zákazky musí obsahovať cenu za celý predmet zákazky uvedený v tejto výzve.

### Ponúknutá cena bude počas trvania zmluvy maximálna a bude obsahovať všetky náklady úspešného uchádzača potrebné na splnenie predmetu zákazky.

### **Ponuková cena**

### Navrhovaná cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

### Je výhradnou povinnosťou uchádzača, aby si dôsledne preštudoval túto výzvu a všetky dokumenty poskytnuté vyhlasovateľom výzvy, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto výzvy..

### **Čestné vyhlásenie skupiny dodávateľov**, podľa **Prílohy č. 2** tejto výzvy, v prípade, ak ponuku bude predkladať skupina dodávateľov.

### **Plnú moc pre jedného z členov skupiny** podľa **Prílohy č. 3** tejto výzvy, ktorý bude oprávnený prijímať pokyny za všetkých členov skupiny a bude oprávnený konať v mene všetkých ostatných členov skupiny v súlade s formulárom uvedeným v Prílohe č. 3.

### **Zoznam dôverných informácii** v zmysle bodu 8.3 a **Prílohy č. 4** tejto výzvy.

### Vyhlásenie uchádzača podľa **Prílohy č. 5**, že celý predmet zákazky vykoná vlastnými kapacitami, alebo uvedenie podielu zákazky, ktorý má v úmysle zadať subdodávateľom s uvedením navrhovaných subdodávateľov a predmetov subdodávok.

### **Čestné vyhlásenie k preukázaniu splnenia podmienok účasti** v zmysle bodu 24 a **Prílohy č. 6** tejto výzvy.

### Vyplnený formulár **„Návrh na plnenie kritérií“** podľa **Prílohy č. 7** tejto výzvy, vypracovaný podľa bodu 11 výzvy.

### **Návrh zmluvy v jednom vyhotovení podpísaný uchádzačom.**

Požiadavky na obsah návrhu zmluvy:

Verejný obstarávateľ požaduje, aby predložený návrh zmluvy bol vypracovaný v súlade s **Prílohou č. 8** obchodné podmienky poskytnutia predmetu zákazky tejto výzvy.

**Uchádzač do návrhu zmluvy doplní svoj návrh ceny.**

Uchádzač predloží návrh zmluvy, ktorý neobsahuje žiadne obmedzenia alebo výhrady v rozpore s požiadavkami a podmienkami uvedenými v tejto výzve a neobsahuje také skutočnosti, ktoré sú v rozpore so všeobecne záväznými právnymi predpismi, inak budú ponuky uchádzačov zo súťaže vylúčené.

Návrh zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

## Predkladanie ponúk

### **Predloženie ponuky**

### Uchádzač môže predložiť iba jednu ponuku.

### Uchádzač predloží ponuku v jednom origináli v tlačenej verzii v listinnej podobe v uzavretom obale osobne, alebo ju zašle poštovou zásielkou na adresu vyhlasovateľa výzvy uvedenú v bode 1. tejto výzvy a v lehote na predkladanie ponúk podľa bodu 18.2 tejto výzvy.

### **Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **Komplexnosť dodávky**

### Uchádzač predloží ponuku na celý predmet zákazky tak, ako je to požadované vo výzve. Ponuky predložené na časť predmetu zákazky nebudú akceptované, bude sa na ňu prihliadať ako na ponuku, ktorá nespĺňa predmet zákazky.

### **Označenie obalu ponuky**

### Uchádzač vloží jednotlivé časti ponuky podľa bodu **13 Obsah ponuky** tejto výzvy do samostatnej nepriehľadnej obálky, ktorá musí byť uzatvorená, zabezpečená proti neoprávnenému otvoreniu a označená nasledovnými údajmi:

1. adresa vyhlasovateľa výzvy uvedená v bode 1. tejto výzvy,
2. obchodné meno a sídlo alebo miesto podnikania uchádzača,
3. označenie: **„Cenová ponuka – NEOTVÁRAŤ“**,
4. označené heslom súťaže: **„Poskytovanie podporných činností vo verejnom obstarávaní na obdobie 24 mesiacov“.**

### **Miesto a lehota na predkladanie ponúk**

### Cenovú ponuku na zákazku s názvom **„Poskytovanie podporných činností vo verejnom obstarávaní na obdobie 24 mesiacov“** je potrebné doručiť poštou, iným doručovateľom alebo osobne na adresu:

**Verejné prístavy, a. s.**

Prístavná 10

821 09

Bratislava

### Ponuky sa predkladajú v lehote na predkladanie ponúk. Lehota na predkladanie ponúk je stanovená do **24.04.2019 do 12:00 hod.**

### Ponuka predložená po uplynutí lehoty na predkladanie ponúk, sa vráti uchádzačovi neotvorená.

### V prípade, že uchádzač predloží ponuku prostredníctvom poštovej zásielky je rozhodujúci termín doručenia ponuky na adresu vyhlasovateľa výzvy uvedenú v bode 1. tejto výzvy.

### Ak sa ponuka doručuje osobne, Vyhlasovateľ výzvy vydá potvrdenie o jej prevzatí, v ktorom uvedie dátum, čas a miesto prevzatia ponuky.

### **Doplnenie, zmena alebo odstúpenie od ponuky**

### Uchádzač môže predloženú ponuku dodatočne meniť, alebo dopĺňať len v lehote na predkladanie ponúk podľa bodu 18.2 tejto výzvy.

### Doplnenie alebo zmenu ponuky je možné vykonať vrátením pôvodnej ponuky na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na adresu podľa bodu 1. tejto výzvy a doručením novej ponuky na adresu podľa bodu 1.tejto výzvy v lehote na predkladanie ponúk podľa bodu 18.2 tejto výzvy.

### **Lehota viazanosti ponuky**

* 1. Uchádzač je viazaný svojou ponukou v lehote viazanosti ponúk, ktorá je stanovená vyhlasovateľom výzvy do **31.07.2021.**

## Otváranie a vyhodnotenie ponúk

### **Otváranie ponúk**

* 1. Otváranie ponúk je neverejné.
	2. Všetky ponuky predložené v lehote na predkladanie ponúk sa otvoria naraz, po uplynutí lehoty na predkladanie ponúk.
	3. Miesto otvárania ponúk:

 **Verejné prístavy, a. s.**

 Prístavná 10

 821 09 Bratislava

### **Hodnotenie ponúk**

* 1. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
	2. Vyhlasovateľ výzvy hodnotí ponuky podľa kritérií na hodnotenie ponúk uvedených v bode 23 Výzvy.

### **Kritériá na hodnotenie ponúk**

* 1. Kritériom na vyhodnotenie ponúk je **najnižšia jednotková cena, t.j. najnižšia** **hodinová sadzba za poskytnutie služby** vyjadrená v Eur bez DPH.
	2. Cenu uchádzač uvedie do priloženého formulára „Návrh na plnenie kritérií“, ktorý tvorí prílohu č. 7 tejto výzvy.
	3. Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto výzve.

### **Splnenie podmienok účasti uchádzačov**

* 1. Uchádzač doloží čestné vyhlásenie formou **Prílohy č. 6** že spĺňa podmienky účasti uvedené v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len zákon o verejnom obstarávaní).

### **Vyhodnocovanie ponúk**

* 1. Komisia po otvorení obálok skontroluje obsah predložených ponúk.
	2. Komisia ďalej vyhodnotí ponuky z pohľadu kritérií na vyhodnotenie ponúk a určí poradie uchádzačov.
	3. V poradí prvý bude ten uchádzač, ktorý ponúkne za poskytnutie predmetu zákazky najnižšiu cenu. Poradie ostatných uchádzačov sa zostaví podľa výšky ponukovej ceny vzostupne (od najnižšej po najvyššiu ponukovú cenu) od 2 po x, kde x je počet uchádzačov, ktorých ponuky sa vyhodnocovali.
	4. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.
	5. Uchádzač musí doručiť písomné vysvetlenie mimoriadne nízkej ponuky do troch pracovných dní odo dňa doručenia žiadosti, ak komisia neurčila dlhšiu lehotu.
	6. Vyhlasovateľ výzvy vylúči zo súťaže ponuku uchádzača, ak budú naplnené skutočnosti podľa bodu:
1. nepredložil vyžadovaný dokument v zmysle bodu 13 tejto výzvy,
2. uchádzač nedoručí písomné odôvodnenie mimoriadne nízkej ponuky do troch pracovných dní odo dňa doručenia žiadosti, ak komisia neurčila dlhšiu lehotu,
3. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov,
4. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
5. uchádzač sa pokúsil neoprávnene ovplyvniť postup súťaže,
6. pokúsil sa získať dôverné informácie, ktoré by mu poskytli neoprávnenú výhodu.

### **Vyhodnotenie splnenia podmienok účasti a vyhodnotenie požiadaviek na opis predmetu zákazky**

* 1. Vyhlasovateľ výzvy posudzuje splnenie podmienok účasti a splnenie požiadaviek na opis predmetu zákazky v súlade s touto výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.
	2. Komisia vyhodnotí ponuku z hľadiska splnenia požiadaviek vyhlasovateľa výzvy na predmet zákazky a v prípade pochybností overí správnosť informácií a dôkazov, ktoré uchádzač poskytol.
	3. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	4. Vyhlasovateľ výzvy písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak Vyhlasovateľ výzvy neurčí dlhšiu lehotu, uchádzač doručí vysvetlenie alebo doplnenie predložených dokladov do troch pracovných dní.
	5. Vyhlasovateľ výzvy vylúči zo súťaže uchádzača, ak budú naplnené skutočnosti:
1. uchádzač nedoručí písomné vysvetlenie ponuky na základe požiadavky do troch pracovných dní

odo dňa doručenia žiadosti o vysvetlenie, ak komisia neurčila dlhšiu lehotu,

1. uchádzačom predložené vysvetlenie ponuky nie je svojim obsahom v súlade s požiadavkou podľa bodu 26.2,
2. predložil neplatné doklady; neplatnými dokladmi sú doklady, ktorým uplynula lehota platnosti,
3. poskytol informácie alebo doklady, ktoré sú nepravdivé alebo pozmenené tak, že nezodpovedajú
4. skutočnosti,
5. ponuka nespĺňa požiadavky na opis predmetu zákazky,
6. nepredložil po písomnej žiadosti vysvetlenie alebo doplnenie predložených dokladov v určenej lehote,
7. nesplnil podmienky účasti,
8. pri posudzovaní odbornej spôsobilosti preukázateľne identifikoval protichodné záujmy záujemcu

alebo uchádzača, ktoré môžu nepriaznivo ovplyvniť plnenie zákazky,

1. nenahradil subdodávateľa, ktorý nespĺňa požiadavky určené vyhlasovateľom výzvy novým

subdodávateľom, ktorý spĺňa určené požiadavky, v lehote stanovenej vyhlasovateľom výzvy,

1. na základe inej objektívnej skutočnosti.
	1. V prípade ak uchádzač, ktorý sa podľa kritérií na vyhodnotenie ponúk umiestni na prvom mieste bude vylúčený, komisia vyhodnocuje splnenie podmienok účasti a splnenie požiadaviek na opis predmetu zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí víťaza.
	2. V prípade, ak ani jeden uchádzač nesplní podmienky účasti a požiadavky na opis predmetu zákazky, komisia ukončí obstarávanie bez výberu úspešného uchádzača.

## Prijatie ponuky a uzavretie zmluvy

### **Uzavretie zmluvy**

* 1. Zmluva s úspešným uchádzačom, ktorého ponuka bola prijatá, bude uzavretá najneskôr do uplynutia lehoty viazanosti ponúk.
	2. Zmluva bude uzavretá s úspešným uchádzačom v takom znení, aby nebola v rozpore s touto výzvou.
	3. Vyhlasovateľ výzvy neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
	4. Vyhlasovateľ výzvy si vyhradzuje právo neuzavrieť zmluvu s úspešným uchádzačom v prípade, ak cenová ponuka úspešného uchádzača bude vyššia ako predpokladaná hodnota zákazky uvedená v bode 7 tejto výzvy.
	5. Vyhlasovateľ si vyhradzuje právo odmietnuť všetky predložené ponuky a ukončiť obstarávanie bez výberu.

**Ďalšie informácie**

### **Dôvernosť procesu obstarávania**

* 1. Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Členovia komisie a zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.
	2. Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore s všeobecne záväznými právnymi predpismi.

### **Využitie subdodávateľov**

* 1. Vyhlasovateľ výzvy vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok.
	2. V prípade zmeny subdodávateľa počas trvania zmluvy, ktorá je výsledkom tejto súťaže, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia (vychádzajúc z §32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov). Úspešný uchádzač je povinný vyhlasovateľovi výzvy najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ zabezpečiť, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

### **Spracovanie osobných údajov**

* 1. Informácie ohľadom spracovania osobných údajov obstarávateľom a práv dotknutých osôb sú zverejnené na internetovej stránke vyhlasovateľa uvedenej v bode 1.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom*  |  |
| Kontaktná adresa: |  |
|  |  |
| Meno a priezvisko kontaktnej osoby |  |
| Telefón |  |
| E-mail |  |
| V....................................., dňa ................ | ..................................................meno, funkcia |

# PRÍLOHA Č. 2

## ČESTNÉ VYHLÁSENIE O VYTVORENÍ SKUPINY DODÁVATEĽOV

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

1. Dolu podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky v súťaži na dodanie predmetu **„Poskytovanie podporných činností vo verejnom obstarávaní na obdobie 24 mesiacov“** vyhlásenej vyhlasovateľom výzvy **Verejné prístavy, a.s.** so sídlom Prístavná 10, 821 09 Bratislava, sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:
2. V prípade, že naša spoločná ponuka bude úspešná a bude prijatá, sa zaväzujeme, že pred podpisom zmluvy uzatvoríme a predložíme vyhlasovateľovi výzvy zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny uchádzačov sú zaviazaní zo záväzkov voči vyhlasovateľovi výzvy spoločne a nerozdielne.
3. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení (vylúčenie zo súťaže), vrátane zodpovednosti za škodu spôsobenú vyhlasovateľovi výzvy v zmysle všeobecne záväzných právnych predpisov platných v SR.

V......................... dňa...............

|  |  |
| --- | --- |
| *Obchodné meno**Sídlo/miesto podnikania*IČO:  | ................................................meno a priezvisko, funkciapodpis[[1]](#footnote-1) |
| *Obchodné meno**Sídlo/miesto podnikania**IČO:* | ................................................meno a priezvisko, funkciapodpis |

# PRÍLOHA Č. 3

#

## PLNÁ MOC PRE JEDNÉHO Z ČLENOV SKUPINY, KONAJÚCU ZA SKUPINU DODÁVATEĽOV

**Splnomocniteľ/splnomocnitelia:**

*Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

**udeľuje/ú plnomocenstvo**

**splnomocnencovi:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

na prijímanie pokynov, komunikáciu a vykonávanie všetkých právnych úkonov v mene všetkých členov skupiny dodávateľov na zadanie zákazky s názvom **„Poskytovanie podporných činností vo verejnom obstarávaní na obdobie 24 mesiacov“** vyhlásenej vyhlasovateľom výzvy **Verejné prístavy, a.s.** so sídlom Prístavná 10, 821 09 Bratislava, vrátane konania pri uzatvorení zmluvy, ako aj konania pri plnení zmluvy a zo zmluvy vyplývajúcich právnych vzťahov.

|  |  |
| --- | --- |
| V .................... dňa ........................... | .................................................. podpis splnomocniteľa |
| V .................... dňa ........................... | ..................................................  podpis splnomocniteľa |

Plnomocenstvo prijímam:

|  |  |
| --- | --- |
| V .................... dňa ........................... | .................................................. podpis splnomocniteľa |

# PRÍLOHA Č. 4

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaní zástupca uchádzača týmto čestne vyhlasujem, že naša ponuka predložená v rámci výzvy na predmet zákazky **„Poskytovanie podporných činností vo verejnom obstarávaní na obdobie 24 mesiacov“** vyhlásenej vyhlasovateľom výzvy **Verejné prístavy, a.s.** so sídlom Prístavná 10, 821 09 Bratislava:

**[ ]** neobsahuje žiadne dôverné informácie, alebo

**[ ]** obsahuje dôverné informácie, ktoré sú v ponuke označené slovom „DÔVERNÉ“, alebo

**[ ]** obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[2]](#footnote-2) |

# PRÍLOHA Č. 5

##

## VYHLÁSENIE UCHÁDZAČA O SUBDODÁVKACH

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaní zástupca uchádzača týmto čestne vyhlasujem, že na realizácii predmetu zákazky **„Poskytovanie podporných činností vo verejnom obstarávaní na obdobie 24 mesiacov“** vyhlásenej vyhlasovateľom výzvy **Verejné prístavy, a.s.** so sídlom Prístavná 10, 821 09 Bratislava:

**[ ]** sa nebudú podieľať subdodávatelia a celý predmet uskutočníme vlastnými kapacitami.

**[ ]** sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.** | **Predmet subdodávok** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

*Upozornenie: Navrhovaný subdodávateľ musí spĺňať podmienky účasti uvedené v bode 24 tejto výzvy. Uvedenú skutočnosť Vyhlasovateľ výzvy overí u úspešného uchádzača pred podpisom zmluvy.*

|  |  |
| --- | --- |
| V ........................., dňa ............... | ............................................................. meno a priezvisko, funkcia podpis[[3]](#footnote-3) |

# PRÍLOHA Č. 6

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaní zástupca uchádzača týmto čestne vyhlasujem[[4]](#footnote-4) k preukázaniu splnenia podmienok účasti k predmetu zákazky **„Poskytovanie podporných činností vo verejnom obstarávaní na obdobie 24 mesiacov“** vyhlásenej vyhlasovateľom výzvy **Verejné prístavy, a. s.** so sídlom Prístavná 10, 821 09 Bratislava:

**[ ]**  neboli sme, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskej únie, trestný čin legalizácie príjmu z trestnej činnosti, niektorý z trestných činov terorizmu, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

**[ ]**  nemáme nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

**[ ]**  nemáme daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

**[ ]**  nebol na náš majetok vyhlásený konkurz, nie sme v reštrukturalizácii, nie sme v likvidácii, ani nebolo proti nám zastavené konkurzné konanie pre nedostatok majetku alebo zrušený konkurz pre nedostatok majetku,

**[ ]**  sme oprávnený dodávať tovar, uskutočňovať stavebné práce alebo poskytovať službu,

**[ ]**  nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

**[ ]**  nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré by nám bola právoplatne uložená sankcia, ktoré dokáže Vyhlasovateľ výzvy a obstarávateľ preukázať,

**[ ]**  nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže Vyhlasovateľ výzvy a obstarávateľ preukázať.

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[5]](#footnote-5) |

# PRÍLOHA Č. 7

## NÁVRH NA PLNENIE KRITÉRIÍ

**„Poskytovanie podporných činností vo verejnom obstarávaní na obdobie 24 mesiacov“**

|  |  |
| --- | --- |
| Uchádzač  |  |
|  |  |  |  |  |  |
| Kritérium na vyhodnotenie ponúk | Najnižšia Jednotková cena |
|  |  |  |  |  |  |
| Je uchádzač platiteľom DPH? | ÁNO[[6]](#footnote-6) | NIE1 |
|  |
|  | **Cena v EUR bez DPH** | **DPH** | **Cena v EUR s DPH** |
| **Hodinová sadzba za poskytnutie služby** |  |  |  |

V ........................., dňa ................... ...............................................................

 Podpis oprávnenej osoby za uchádzača

# PRÍLOHA Č. 8

## OBCHODNÉ PODMIENKY POSKYTNUTIA PREDMETU ZÁKAZKY

***Zmluva o poskytovaní podporných činností vo verejnom obstarávaní***

Uvedené v samostatnej prílohe.

1. Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)
4. Uvedené možnosti uchádzač vyznačí krížikom. [↑](#footnote-ref-4)
5. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-5)
6. nehodiace prečiarknuť [↑](#footnote-ref-6)